ຊາວອິຈິບຫລາຍພັນຄົນ ປະທ້ວງ ຢູ່ຈະຕຸລັດ Tahir ທີ່ໄຄໂຣ (ເບິ່ງວີດີໂອ)
ພວກ​ປະ​ທ້ວງ ​ແລະພັກ​​ການ​ເມືອງ​ອື່ນໆ ໄດ້ຮຽກຮ້ອງໃຫ້​ມີ​ ກໍານົດ​ເວລາອັນ​ຊັດ​ເຈນ ​​ສໍາລັບ​ການ​ມອບ​ອໍານາດ ໃຫ້​​ລັດຖະບານ​ພົນລະ​ເຮືອນນັ້ນ.
ຊາວອີຈິບຫລາຍພັນຄົນ ພາກັນປະທ້ວງຢູ່ຈະຕຸລັດທາເຣຍ (Tahrir) ຂອງນະຄອນຫລວງ ໄຄໂຣ ຍ້ອນໂກດແຄ້ນຕໍ່ສິ່ງພວກເຂົາເຈົ້າເອີ້ນວ່າ ເປັນການດໍາເນີນຄວາມພະຍາຍາມຂອງ ຝ່າຍທະຫານຂອງປະເທດ ເພື່ອເສີມສ້າງກໍາລັງຂອງຕົນເອງ ໃຫ້ແໜ້ນແກ່ນຂຶ້ນ ການໂຮມຊຸມນຸມປະທ້ວງໃນວັນສຸກມື້ນີ້ ແມ່ນມີຂຶ້ນຍ້ອນການຮຽກຮ້ອງຂອງກຸ່ມພະລາ ດອນພາບມຸສລິມ ຫລື Muslim Brotherhood ຊຶ່ງເປັນກຸ່ມການເມືອງທີ່ມີການຈັດຕັ້ງ ແໜ້ນໜາກວ່າໝູ່ ຢູ່ໃນອີຈິບ ເພື່ອສະແດງການຕອບໂຕ້ຕໍ່ການສະເໜີຂອງລັດຖະບານ ທີ່ຈະໃຫ້ສິດໃນການຕັດສິນຊີ້ຂາດກ່ຽວກັບນະໂຍບາຍໃຫຍ່ໆຂອງລັດຖະບານ ແກ່ຝ່າຍ ທະຫານນັ້ນ ພວກປະທ້ວງ ແລະພັກຝ່າຍການເມືອງອື່ນໆ ຍັງໄດ້ຮຽກຮ້ອງໃຫ້ມີກໍານົດເວລາອັນຊັດ ເຈນສໍາລັບການມອບອໍານາດໃຫ້ແກ່ລັດຖະບານພົນລະເຮືອນ ຊາວອີຈິບ ໄດ້ມີໝາຍກໍານົດທີ່ຈະໄປປ່ອນບັດໃນທ້າຍເດືອນນີ້ ເພື່ອເລີ້ມຕົ້ນການເລືອກຕັ້ງ ເອົາສະພາຊຸດໃໝ່ ຊຶ່ງຈະເປັນການເລືອກຕັ້ງຄັ້ງທໍາອິດ ນັບແຕ່ມີການລຸກຮື້ຂຶ້ນຂອງມະຫາ ຊົນ ເພື່ອໂຄ່ນລົ້ມ ທ່ານ ໂຮສນີ ມູບາຣັກ (Hosni Mubarak) ປະທານາທິບໍດີທີ່ຄອງອໍາ ນາດມາເປັນເວລາດົນນານນັ້ນ